Wolt har aldri avvist å inngå tariffavtale med budpartnere, men å inngå tariffavtale er ikke noe som initieres av bedriften.
Wolt er det eneste plattformselskapet som aktivt støtter at frilansere og selvstendige skal få organisere seg og forhandle om tariff. I dag er dette vanskeliggjort av reglene mot prisfiksing i konkurranselovgivningen, noe både EU og Konkurransetilsynet ønsker å endre på.
Det fins ikke en eneste tariffavtale eller overenskomst i Norden som omfatter alle som utfører arbeid via en plattform. De selskapene som har inngått en tariffavtale, inkludert våre konkurrenter, har fortsatt en stor andel selvstendige oppdragstakere som ikke er dekket under en tariffavtale.
Wolt ønsker å finne kollektive løsninger som tilbyr inntektssikring og trygghet for alle plattformarbeidere, og ikke bare en begrenset andel.
Plattformarbeid passer ikke for alle, men for noen er det akkurat det de ønsker da det gir muligheten til å jobbe når og så mye de vil. Vi tror den beste løsningen kombinerer denne friheten med bedre sikkerhetsnett.